ക്ലിയർലേക്ക്

ക്ലിയർലേക്ക് അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലേക് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ലോവർ ലേക്കിന്  4.5 മൈൽ (7.2 കിലോമീറ്റർ) വടക്ക്-വടക്കുപടിഞ്ഞാറായി സ്ഥിതിചെയ്യുന്ന ഈ നഗരം സമുദ്രനിരപ്പിൽനിന്ന് 1417 അടി (432 മീറ്റർ) ഉയരത്തിൽ സ്ഥിതിചെയ്യുന്നു. ഈ നഗരത്തിലെ ജനസംഖ്യ 2000 ലെ സെൻസസിലെ 13,142 ൽ നിന്ന് 2010 ലെ സെൻസസ് പ്രകാരം 15,250 ആയി വർദ്ധിച്ചിരുന്നു. ക്ലിയർ ലേക്ക് തടാകമാണ് നഗരത്തിൻറെ പേരിന് ആധാരം.

 ഭൂമിശാസ്ത്രം 
ക്ലിയർലേക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 38°57'30" വടക്ക്, 122°37'35" പടിഞ്ഞാറ് എന്നിങ്ങനെയാണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 10.6 ചതുരശ്ര മൈൽ (27 ചതുരശ്ര കിലോമീറ്റർ) ആണ്. ഇതിൽ 10.1 ചതുരശ്ര മൈൽ (26 ചതരുശ്ര കിലോമീറ്റർ) കര ഭൂമിയും ബാക്കി 0.5 ചതുരശ്രമൈൽ (1.3 ചതുരശ്ര കിലോമീറ്റർ) പ്രദേശം ജലം ഉൾപ്പെട്ടതുമാണ്. മൊത്തം വിസ്തീർണ്ണത്തിൻറെ 4.27% ജലമാണ്.

 കാലാവസ്ഥ 
കൊപ്പെൻ കാലാവസ്ഥാ തരംതിരിക്കൽ‌ സമ്പ്രദായമനുസരിച്ച് ചൂടു വേനൽക്കാലമുള്ള മെഡിറ്ററേനിയൻ കാലാവസ്ഥ(Csa) ഇവിടെ അനുഭവപ്പെടുന്നു.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ